NaiveNeuron/SloPal huggingface dataset:
B. Bugár, podpredseda NR SR: (2004-05-14):
(Hlasovanie.) Prítomných 131 poslancov, za návrh 128, zdržal sa 1, nehlasovali 2. Konštatujem, že návrh pani poslankyne sme prijali. K. Mitrík, poslanec: Viac pozmeňujúcich návrhov, pán predsedajúci, v rozprave neodznelo. Mám splnomocnenie gestorského výboru. Odporúčam Národnej rade hlasovať, aby sme postúpili tento návrh zákona do tretieho čítania.
Hlina, Alojz, poslanec NR SR (2013-06-27):
Minister Kaliňák. (Krátka pauza.)
Hrnčiar, Andrej, podpredseda NR SR (2017-09-07):
Pán poslanec, máte doplňujúcu otázku?
Pellegrini, Peter, predseda NR SR (2024-01-26):
Ďalší v rozprave pán poslanec Sulík.
Kecskés, Ján, poslanec NR SR (2017-12-01):
Ďakujem za slovo. Pán podpredseda Hrnčiar, prestaňte sa donekonečna vyviňovať, že vy ste alebo vy nesúhlasíte so zvyšovaním platov. V tomto návrhu na skrátené legislatívne konanie ste sa zdržali, čiže neboli ste výslovne proti zvyšovaniu platov. Tak isto poprosím aj ostatných poslancov, keď ste zistili, ako to marketingovo vyzerá, ako to verejnosť prijala, zvyšovanie poslancov o skoro viac ako 1 000 euro, tak zrazu ste všetci teda proti tomuto a beriete to niekto, možno ako Matovičovci, ako nejaké zrkadlo SMER-u. Jediní sme my boli v Ľudovej strane Naše Slovensko proti zvyšovaniu platov, čo sme aj dokázali. Sledujme prostriedok, akým zmrazíme platy poslancov a nie, či by sa, či by sa mal robiť nejaký nový zákon alebo nejakým iným spôsobom. Prostriedok bol skrátené legislatívne konanie v tomto prípade. Čiže donekonečna, prosím vás, nevyviňujte sa. Hlasovali ste všetci, všetci za alebo respektíve väčšina za v dobe, kedy základné potraviny sa rapídne zvyšujú, ich ceny sa zvyšujú v dobe, kedy ceny elektriny a plynu sa rapídne zvyšujú, v dobe, kedy dôchodky starodôchodcom a dôchodcom sa zvyšujú o úbohých 8 euro, to je na zaplakanie. Ďakujem.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 141, za návrh hlasovalo 141. Takže návrh sme schválili. Ešte teraz vás chcem informovať o troch veciach. Prvá je, že navrhovatelia bodu č. 38, to je návrh poslancov Andreja Danka, Evy Antošovej, Jaroslava Pašku a Tibora Bernaťáka na vydanie ústavného zákona, ktorým sa mení a dopĺňa Ústava Slovenskej republiky (tlač 348), žiadajú preložiť tento návrh na koniec tejto schôdze. Je všeobecný súhlas? (Súhlasná reakcia pléna.) Áno, ďakujem pekne. Druhý návrh vyplýva aj z predbežnej dohody. Bod č. 42, ktorý je návrhom pána poslanca Budaja na zrušenie niektorých rozhodnutí o amnestiách (tlač 318), preložiť až po odhlasovaní vládneho návrhu uznesenia na zrušenie Mečiarových amnestií. Je s tým všeobecný súhlas? (Reakcia pléna.) Ďakujem. Nie? Prezentujme sa a hlasujme. (Hlasovanie.) Prítomných 138, za návrh 134, 2 boli proti, 2 nehlasovali. Ale dobre. (Pozn. red.: Návrh bol schválený.) Ešte som zabudol na jednu vec, pani podpredsedníčka Lucia Ďuriš Nicholsonová žiada a teraz musím... (Reakcia podpredsedníčky NR SR.) Aha, stiahnutie návrhu zákona č. 317/2009 o pedagogických zamestnancoch a odborných zamestnancoch (tlač 322). (Reakcia z pléna.) Bod, ani neviem ktorý bod. (Reakcia z pléna.) 41, bod 41. Takže nakoľko to stiahla, len oznamujem, že o tomto bode nebudeme na tejto schôdzi rokovať. Takže ďakujem veľmi pekne. A ešte chcem oznámiť ďalšiu vec, zajtra o jedenástej nebude hlasovanie, či je všeobecný súhlas. (Reakcia pléna.) Áno alebo nie? Nie. Nech sa páči, prezentujme sa a hlasujme. (Ruch v sále.) (Hlasovanie.) Prítomných 139, za 91, proti 44, 2 sa zdržali, 2 nehlasovali. Konštatujem, že návrh sme odsúhlasili. A dostal som ešte jedno upozornenie, že to, čo sme schválili o tej vládnej letke, ten návrh bude budúci týždeň v stredu o 14.00 hod. Vzhľadom k tomu, že utorok, ako sme sa dohodli, rokujeme o amnestiách, vo štvrtok rokujeme o amnestiách, v piatom tu máme iný bod a budúci, ten ďalší týždeň teda pán minister tu nie je, takže požiadal, aby sme v stredu budúci týždeň, o druhej mohol predniesť ten návrh. (Reakcia z pléna.) Kde inde, keď tu nebude? Je všeobecný súhlas? (Reakcia pléna.) Nie. Nech sa páči, prezentujme sa a hlasujme. (Hlasovanie.) Prítomných 133 poslancov, za 86, proti 33, 12 sa zdržali, 2 nehlasovali. Návrh bol schválený. Vážené panie... (Reakcia z pléna.) Prosím? Vážené panie poslankyne, páni poslanci, budeme pokračovať v prerušenej rozprave, takže prosím pána ministra Maďariča, takisto aj pani spravodajkyňu Pfundtner, aby si zaujali svoje miesta navrhovateľa a spravodajcu. (Ruch v sále.) Zároveň vás prosím, aby ste sa ukľudnili, poprípade tí, ktorí máte iné povinnosti, aby ste opustili sálu, aby mohli vystupovať ďalší poslanci. (Neutíchajúci ruch v sále.) (Prestávka.) (Po prestávke.)
Podmanický, Ján, poslanec NR SR (2012-07-27):
Ďakujem pekne za slovo. Vážený pán predseda, vážené kolegyne, kolegovia, budem veľmi stručný. Predkladám návrh zákona, ktorým sa mení zákon o veterinárnej starostlivosti. Podstatou tohto zákona je zavedenie súhlasu územne príslušného obecného zastupiteľstva pri povoľovaní chovu nebezpečných živočíchov, ako napríklad nebezpečných šeliem typu mačkovitých, levy, tigre a ďalších. Ďakujem pekne, pán predseda.
Podmanický, Ján, poslanec NR SR (2021-09-28):
Ďakujem za slovo. Vážený pán predseda, ja si vždy rád vypočujem tvoje vystúpenia. Vo väčšine prípadov triafaš klinec po hlavičke a hovoríš veci veľmi zrozumiteľne, takže aj mnohí ľudia, ktorí to sledujú, chápu, v čom je problém. Napriek tomu si myslím, že nie je správne, že sme nedali slovo Richardovi Sulíkovi. Preto... (Reakcie z pléna.) Chlapci, nekričte, dobre? (Zaznenie gongu.) Nemáte to radi, keď sa po vás vykrikuje. Ja to tiež nemám rád. Rešpektujte aj môj názor. Môžem niečo povedať, nie? Či nemôžem? Ja si myslím, že to nebolo správne, že sme nedali slovo ministrovi hospodárstva, že sme nedovolili, aby tá diskusia prebiehala. Začala veľmi zaujímavo. Zostal som tu sedieť, hoci sa týmto témam nerozumiem. Bolo to pre mňa veľmi zaujímavé a stále som dával za pravdu tebe, Robert, tebe som dával za pravdu, lebo si myslím, že tá vláda naozaj nerobí nič pre to, aby sa ceny energií znížili. A bolo by podľa mňa dobré, aby si to Richard Sulík vypočul, prípadne na to reagoval, prípadne niektoré veci vo svojom prístupe zmenil. Takže myslím si, že to je chyba. Keď chceme diskutovať a máme tu príslušného ministra, podľa mňa je základ elementárnej nejakej slušnosti dať mu slovo, aby odpovedal na naše pripomienky a na naše otázky. Napokon tiež si vystupoval najskôr 20 minút. Povedal si, že si to mal naplánované na 20 minút. Potom si ešte vystupoval možno 10 minút, lebo to z diskusie vyplynulo a je to normálne. Prečo by Sulík nemohol vystúpiť dlhšie? To nerozumiem.
Zajačik, Vladimír, poslanec NR SR (2021-11-03):
Milan, ďakujem ti za tvoj prejav. Áno aj ja som bol na rokovaní v Poloninách a vystúpil, áno, aj tam protestovali niektorí. Tu sa hovorí, že nemali prístup, mali. Tam rozprával človek o tom, že Poloniny boli protiústavne vyhlásené ako národný park, ale keď som sa pozorne pozrel na neho, tak sme zistili, že to bol bývalý poslanec Národnej rady za HZDS a oni práve vyhlásili národný park. Čiže sám sebe hovorí o tom, že to bolo protiústavné a takýto ľudia väčšinou protestujú aj dnes, bohužiaľ. Ďakujem.
Zmajkovičová, Renáta, podpredsedníčka NR SR (2014-09-10):
Pán poslanec Mihál. Pána poslanca Mihála zapnite.
Grendel, Gábor, podpredseda NR SR (2023-06-15):
Ďakujeme za odpoveď, pán minister. Ďalšia otázka, číslo deväť, od pani poslankyne Romany Tabák bola zodpovedaná. Otázka číslo desať od pána poslanca Šudíka adresovaná ministrovi investícií pánovi Petrovi Balíkovi: „Chcem sa opýtať, kedy začne čerpanie fondov EÚ z nového programovacieho obdobia a aké prvé výzvy sú pre mestá a obce pripravené.“
Viskupič, Jozef, poslanec NR SR (2016-10-25):
Myslím si, že keď si vytiahla presne ten pomer medzi hodnotou tohto predloženého návrhu zákona a na druhú stranu si dala tému, ktorou sa zaoberáš, a to je, že mali by sme sa venovať otázkam napríklad rodín, pracovného času, koľko pracovného času sú ľudia cez víkendy nútení na základe legislatívy tráviť v zamestnaní, je vidieť absurdnosť tejto situácie. A možno aj preto predrečník zostal vyrušený a jeden z mála, ktorý sa zapojil do debaty pri obhajobe legislatívnych zmien. Myslím si, že je absolútne jasné, a preto aj nosíme to, čo máme na klopách saka alebo na ozdobu na dnešný deň, že tento hlúpy návrh, ktorý má v podtitule náhubkový zákon, je neakceptovateľný. K tvojej výzve na stiahnutie tejto novely návrhu zákona, tejto neslušnej novely zákona. Je viac ako jasný. A myslím si, že každému jednému, kto to myslí s demokratickými pravidlami, rovnosťou pred zákonom, s pravidlom a ideou prvý medzi rovnými a nie súdenia na základe osobných invektív, osobnej pomsty, ako to máme dnes na stole, je obžalobou toho, čo sme dostali na stôl. Takže áno, tvoj návrh na stiahnutie, apel, ja jednoznačne podporujem a dúfam, že je ešte čas, aby zišli navrhovatelia z kratšej cesty dolu.
Laššáková, Jana, podpredsedníčka NR SR (2015-05-29):
Ďakujem pekne. Zaujmite miesto určené pre spravodajcu. Otváram všeobecnú rozpravu, nedostala som žiadnu písomnú prihlášku, pýtam sa, kto sa hlási do rozpravy ústne, už prvý sa hlásil navrhovateľ. Končím možnosť prihlásiť sa do rozpravy ústne. Nech sa páči, pán poslanec Brocka.
Sulík, Richard, predseda NR SR (2011-07-11):
Pán poslanec Martinák.
P. Hrušovský, predseda NR SR: (2003-11-07):
(Hlasovanie.) 126 prítomných, 75 za návrh, 46 proti, 5 sa zdržalo. Návrh zákona sme schválili . Ďakujem pani poslankyni.(Hlasy v sále.) Pán poslanec Číž, prosím, správajte sa slušne v rokovacej sále. (Hlasy v sále.) Pán poslanec Číž, sadnite si, buďte pokojný na svojom mieste. Budeme pokračovať v rokovaní hlasovaním o prerokovanom bode programu... (Reakcie v pléne.) Páni poslanci, pán poslanec Číž, pán poslanec Jarjabek, nie sme v divadle, sme v Národnej rade Slovenskej republiky. (Smiech.) Panie poslankyne, páni poslanci, budeme pokračovať hlasovaním o ďalšom prerokovanom bode programu. Poprosím pani poslankyňu Záborskú, predsedníčku výboru pre zdravotníctvo, aby predniesla návrhy k prerokovanému bodu programu o projekte na oddlženie zdravotníctva akciovej spoločnosti Veriteľ. Nech sa páči, pani poslankyňa. Prosím pánov poslancov, aby zaujali svoje miesto v rokovacej sále. Pán podpredseda Bugár. Nech sa páči, pani poslankyňa.
Šimečka, Michal, podpredseda NR SR (2023-12-20):
Ďakujem pekne. Pán poslanec Hellebrandt.
M. Jureňa, poslanec: (2007-11-29):
A čo sa týka samotného rozpočtu, tak stále zavádzate verejnosť. Pretože čísla sú také, že 29 miliárd je vrátane Všeobecnej pokladničnej správy. Ak si odrátate 11,7 miliárd Všeobecnej pokladničnej správy, tak vám vyjdú úplne iné čísla. Takže nezavádzajte, porovnajte si to s minulým rokom. Ďakujem.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 142 poslancov, za žiadny, proti 98, zdržalo sa 44. Uvedený návrh sme neschválili.
Brocka, Július, poslanec NR SR (2014-02-12):
... aby som ako spravodajca určený výborom pre sociálne veci predniesol svoju spravodajskú informáciu. Návrh pána poslanca Hlinu, ktorým navrhuje novelizovať zákon č. 600/2003 o prídavku na dieťa, predseda Národnej rady pridelil na prerokovanie výborom, navrhol aj gestorský výbor vrátane lehôt na jeho prerokovanie. Tento návrh spĺňa náležitosti podľa rokovacieho poriadku aj podľa legislatívnych pravidiel na prerokovanie v pléne Národnej rady. Ako spravodajca odporúčam, aby sme tento návrh prerokovali v druhom čítaní. V druhom čítaní odporúčam, aby bol pridelený na prerokovanie výboru ústavnoprávnemu a výboru pre sociálne veci. Zároveň navrhujem ako gestorský výbor výbor pre sociálne veci vrátane lehôt, to znamená ústavnoprávnemu výboru do 30 dní a gestorskému výboru do 32 dní. Tým, že tento návrh zákona bol vlastne presunutý z decembrovej schôdze Národnej rady, bude potrebné potom v druhom čítaní, ak prejde do druhého čítania, urobiť napríklad drobnú úpravu v súvislosti s účinnosťou tohto návrhu, pretože navrhovateľ navrhuje účinnosť, myslím, od 1. apríla a vlastne by to nebolo prakticky možné, keďže nasledujúca schôdza bude v marci a apríli, to ale, samozrejme, je možné veľmi jednoducho urobiť v druhom čítaní. Pani predsedajúca, ďakujem pekne, nech sa páči, otvorte rozpravu.
A. Belousovová, podpredsedníčka NR SR: (2006-12-07):
Takže teraz má možnosť reagovať pán rečník, pán poslanec Fronc, ak chce teda reagovať na tých, ktorí vystupovali s faktickými poznámkami.
Šedivcová, Viera, poslankyňa NR SR (2015-09-25):
Ďakujem. Vážená pani predsedajúca, kolegyne, kolegovia, predkladám návrh novely zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Navrhovaná právna úprava má zabezpečiť odklad účinnosti vybraných ustanovení tohoto zákona, pretože túto potrebu priniesla aplikačná prax. 1. Povinnosť poskytovateľov sociálnych služieb vo vybraných druhoch zariadení sociálnych služieb, ktorí začali poskytovať túto sociálnu službu v inom právnom prostredí, dodržiavať maximálny počet prijímateľov sociálnej služby na jedného svojho zamestnanca a minimálny percentuálny podiel odborných zamestnancov na celkovom počte zamestnancov z doterajšej lehoty do 31. decembra 2015 na lehotu do 31. decembra 2016. Čiže hovoríme o tzv. personálnych štandardoch. 2. Povinnosť poskytovateľov sociálnych služieb, ktorí začali poskytovať sociálnu službu v inom právnom prostredí, splniť všeobecné technické požiadavky na výstavbu a všeobecné technické požiadavky na stavby užívané fyzickými osobami s obmedzenou schopnosťou pohybu a orientácie podľa osobitného predpisu z doterajšej lehoty do 31. decembra 2015 na lehotu do 31. decembra 2016. Hovoríme o bezbariérovosti v sociálnych zariadeniach, či sú to už verejní, alebo neverejní poskytovatelia. Tiež rieši nehodnotenie podmienok kvality poskytovanej sociálnej služby podľa § 79 ods. 1 písm. e) Ministerstvom práce, sociálnych vecí a rodiny Slovenskej republiky z doterajšej lehoty do 31. decembra 2015 na lehotu do 31. decembra 2016. Tu hovoríme o tzv. štandardoch kvality. Verím, že tento návrh podporíte. Ďakujem.
Danko, Andrej, podpredseda NR SR (2024-09-17):
Tak ja to vediem, skúste k téme, aby som vám nevypol mikrofón, dobre?
Štarchoň, Peter, poslanec NR SR (2016-09-22):
Vážený pán podpredseda, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Hrnčiar, Andrej, podpredseda NR SR (2018-12-03):
Päť faktických poznámok. Nech sa páči, pán poslanec Baránik.
Šimečka, Michal, podpredseda NR SR (2023-12-20):
Ďakujem pekne. Pán poslanec Hajko.
Laššáková, Jana, podpredsedníčka NR SR (2013-06-21):
Prosím, prezentujme sa a hlasujeme. (Hlasovanie.) Prítomných 100 poslancov, za návrh hlasovalo 93 poslancov, proti nebol žiaden, zdržalo sa 5 poslancov, nehlasovali 2 poslanci. Konštatujem, že sme schválili vládny návrh novely autorského zákona. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady s ratifikáciou Rámcového dohovoru Rady Európy o hodnote kultúrneho dedičstva pre spoločnosť, tlač 527. Spoločným spravodajcom... (Ruch v sále.) Poprosím vás o pokoj v rokovacej sále. Spoločným spravodajcom je člen výboru pre kultúru a médiá poslanec Peter Fitz. Prosím ho, aby hlasovanie uviedol. Nech sa páči, pán poslanec. (Hlasovanie o návrhu na vyslovenie súhlasu Národnej rady Slovenskej republiky s Rámcovým dohovorom Rady Európy o hodnote kultúrneho dedičstva pre spoločnosť , tlač 527.)
Kazda, Radovan, poslanec NR SR (2022-02-03):
Pre záznam by som rád uviedol k včerajšiemu hlasovaniu č. 66, parlamentná tlač 873, išlo o posunutie návrhu zákona do druhého čítania. Hlasovacie zariadenie vykázalo proti, neviem poskytnúť žiadny argument k tomu, že hlasovacie zariadenie zlyhalo, ani k tomu, že som hlasoval za. Chcem však prehlásiť, že môj úmysel bol hlasovať za. V prípade, že hlasovacie zariadenie nezlyhalo, sa predkladateľom ospravedlňujem.
Bugár, Béla, podpredseda NR SR (2016-10-19):
Nech sa páči, prezentujme sa a hlasujeme. Takisto ako v predchádzajúcom hlasovaní je to medzinárodná zmluva. (Hlasovanie.) Prítomných 142 poslancov, za 90, proti 34, zdržalo sa 18 poslancov. Konštatujem, že Národná rada vyslovila súhlas s touto zmluvou. Teraz prosím pána poslanca Petra Náhlika, aby dal hlasovať o návrhu uznesenia k správe o hodnotení plnenia pravidiel rozpočtovej zodpovednosti za rok 2015 (tlač 229). (Hlasovanie o návrhu uznesenia k Správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2015 , tlač 229.)
Baláž, Radovan, poslanec NR SR (2016-11-29):
Áno, presne tak.
P. Paška, predseda NR SR: (2007-09-11):
Poprosím teraz pani Katarínu Tóthovú, aby ako spravodajca podala informáciu.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 141 poslancov, za 123, proti 13, zdržali sa 3 poslanci, nehlasovali 2. Konštatujem, že Národná rada schválila navrhované uznesenie . Teraz prosím spravodajcu, ktorého určil navrhnutý gestorský výbor pre sociálne veci, poslanca Petra Cmoreja, aby uviedol hlasovanie v prvom čítaní o vládnom návrhu, ktorým sa mení a dopĺňa zákon č. 43/2004 Z. z. o starobnom dôchodkovom sporení, tlač 1104, bod 5 schváleného programu. Nech sa páči, pán poslanec, máte slovo. (Spravodajca diskutuje s predsedajúcim mimo mikrofón.) (Hlasovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1104.)
Cigániková, Jana, poslankyňa NR SR (2018-02-06):
Ďakujem. Pán predsedajúci, ja len toľko, že neviem, či sa mi dobre zdalo, ale dvakrát sa hlasovalo za tlač 791, bola dvakrát za sebou na obrazovke v rohu vysvietená a my sme aj dvakrát hlasovali za 791. Vy ste to potom síce vrátili späť, ale dvakrát bola vysvietená 791, tak len overujem, či...(Prerušenie vystúpenia predsedajúcim.)
Hrnčiar, Andrej, podpredseda NR SR (2017-05-11):
Pán poslanec Dostál.
Heger, Eduard, podpredseda vlády a minister financií SR (2020-12-04):
Ďakujem veľmi pekne. Dámy a páni, dovoľte mi teda na úvod sa ospravedlniť za meškanie. Som milo prekvapený, že sa vám podarilo ukončiť tie body, lebo pôvodne teda som dostal informáciu, že už sa na radu dnes nedostanem. Ale som rád, že môžme aj dnes rokovať o rozpočte, pretože naozaj toto je veľmi dôležitý zákon, je to zákon roka. Takže na úvod, prichádzam práve z vlády. Ako viete, rokujeme o dôležitých opatreniach, ktoré sa týkajú pandemickej situácie, takže v každom prípade určite ďakujem za vašu trpezlivosť a som rád, že tu môžem medzi vami byť. A ospravedlňujem sa za to meškanie, nebolo to nič úmyselné ani nič, že by som nejako pohŕdal týmto plénom, ale pretože naozaj tie povinnosti nepustia. Verím, že tí, ktorí máte skúsenosť s exekutívou, to pochopíte, a tí, ktorí nemáte, že to pochopíte tiež. Takže v každom prípade ďakujem veľmi pekne a teším sa na rozpravu. Nech sa páči.
Pellegrini, Peter, predseda NR SR (2023-12-06):
Pán poslanec, len chcem pre istotu, prevzal som riadenie schôdze, či teda venujeme sa návrhu na skrátené alebo samotnému podsta... podstatu zákona v prvom čítaní.
Grendel, Gábor, podpredseda NR SR (2022-02-25):
S jedinou faktickou poznámkou pán poslanec Krošlák.
J. Mikolaj, podpredseda vlády a minister školstva SR: (2010-02-04):
Po druhé, pokiaľ si pamätáte. (Hlasy z pléna.) Akože nie? Ďalšia dokumentácia je v štátnom jazyku. Tak to bolo doteraz. (Hlasy z pléna.) Taká bola legislatíva. Áno. No v akom jazyku? Nie, nie.
Blanár, Juraj, podpredseda NR SR (2021-11-04):
Nech sa páči, pani ministerka.
Pellegrini, Peter, predseda NR SR (2015-11-11):
Na vaše vystúpenie sa hlásia štyria poslanci s faktickou poznámkou. Končím možnosť prihlásiť sa s faktickou poznámkou. Ako prvá s faktickou pani poslankyňa Vaľová.
Martvoň, Anton, poslanec NR SR (2015-11-20):
Ďakujem pekne. Ja iba v krátkosti. Vážené kolegyne, kolegovia, ďakujem za korektnú rozpravu. V podstate na margo toho vystúpenia pána poslanca Mikloška chcem iba dodať, tak ako povedal pán poslanec Andrej Kolesík, presne tak, pán poslanec Zajac, a predtým to aj bola strana SNS, chceli ísť cestou novelizácie Trestného zákona a Trestného poriadku. My, teda chceli to dať do trestno-právnej roviny, my ideme cestou administratívno-právnej roviny, ktorá je efektívnejšia. Keď to mám porovnať, v podstate SNS, aj pán poslanec Zajac dávali návrh, alebo keby pripravovali alebo urobili nejakú gumipušku, s ktorou neviete, koho trafíte. Kdežto to, s čím my prichádzame, po odbornej diskusii v odborných kruhoch a, samozrejme, monitorovaní iných právnych úprav v iných štátoch, si myslíme, že to už je jasná puška, ktorá vie trafiť cielene tých podvodníkov s kilometrami ako takými, ktorí pretáčajú tie kilometre a klamú našich občanov, našich obyvateľov a hlavne nášho teda spotrebiteľa. Ja na záver by som chcel teda podotknúť, že konečne v tejto snemovni, lebo naposledy bolo to aj za podpory opozície, za čo chcem poďakovať, sa nám podarí vyriešiť dlhotrvajúci problém, ktorý je tu od vzniku Slovenskej republiky, a nenašlo sa riešenie. Konečne táto poslanecká snemovňa, teda aj za prispenia strany SMER, ale aj opozície, vyrieši tento dlhotrvajúci problém a pevne verím, že tento náš návrh zákona aj v druhom a v treťom čítaní opozícia podporí, keďže, znova to aj zopakujem, boli zapracované aj viaceré výborné pripomienky z poslaneckého klubu KDH, ale aj iných odborníkov z opozície, ktorí nám tiež snažili sa konštruktívne pomôcť a poradiť. Na druhej strane chcem aj poďakovať poslancom strany SMER, ktorí taktiež prišli s viacerými výbornými odbornými návrhmi, ktoré sme zapracovali do nášho návrhu, a myslím si, že toto, môžeme povedať, je výsledkom kolektívnej práce. A preto veľmi pekne ďakujem za korektnú diskusiu k tomuto návrhu zákona.
Laššáková, Jana, podpredsedníčka NR SR (2013-06-20):
Prosím, prezentujme sa a hlasujeme o návrhu. (Hlasovanie.) Prítomných 143 poslancov, za návrh hlasovalo 127 poslancov, proti nebol žiaden, zdržalo sa 16 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Prosím spoločného spravodajcu z výboru pre hospodárske záležitosti Maroša Kondróta, aby uviedol hlasovanie o návrhu uznesenia k bodu návrh na zaradenie majetkovej účasti Ministerstva pôdohospodárstva a rozvoja vidieka SR na podnikaní spoločnosti UniCredit Bank Slovakia, a. s., do zoznamu majetkových účastí štátu na podnikaní iných právnických osôb zahrnutých do privatizácie , ktoré máme ako tlač 591. Nech sa páči, pán spravodajca, uveďte hlasovanie.
Laššáková, Jana, podpredsedníčka NR SR (2013-05-31):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Kaník. Končím možnosť prihlásiť sa do rozpravy ústne. Nech sa páči, pán poslanec.
Laššáková, Jana, podpredsedníčka NR SR (2014-11-08):
Pani poslankyňa Gabániová.
Pčolinský, Peter, podpredseda NR SR (2023-02-07):
Ďakujem. Pán spravodajca? Nie? Prerušujem rokovanie o tomto bode programu. A pristúpime k prvému čítaniu návrhu poslancov Petra Kremského, Milana Kuriaka, Richarda Vašečku, Petra Libu a Petra Vonsa na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Návrh zákona má tlač 1379. Návrh na jeho pridelenie na prerokovanie výborom je v rozhodnutí č. 1448. Dávam slovo poslancovi Petrovi Kremskému, aby návrh zákona uviedol. (Rokovanie o návrhu poslancov Národnej rady Slovenskej republiky Petra Kremského, Milana Kuriaka, Richarda Vašečku, Petra Libu a Petra Vonsa na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1379.)
Novotný, Viliam, poslanec NR SR (2014-03-18):
Súhlasím s tým a myslím, že pán poslanec Kuffa to ako človek, ktorý je z praxe a ktorý to vidí každý deň, veľmi dobre opísal. Veľmi citlivo si to nazval, že odmietanie toho pacienta. Áno, mnohokrát sa dostávame do situácie u týchto pacientov v ťažkom stupni sociálnej odkázanosti, ktorí majú vážne zdravotné problémy, že v podstate, jednoducho to poviem, tak po chirurgicky, nevieme, kde, čo s tým pacientom, kde ho vlastne máme dať. V sociálnom zariadení ho nechcú už prijať nazad, lebo nevedia mu poskytnúť náležitú opateru a ošetrovateľskú starostlivosť, a v zdravotníckom zariadení jednoznačne takýto pacient už ďalej nemá čo robiť. Nie je potrebné mu poskytovať na akútnom lôžku zdravotnú starostlivosť a tie príbehy sú naozaj mnohokrát strastiplné a veľmi nedôstojné z hľadiska toho človeka, ktorý celý život prispieval aj do jedného, aj do druhého, aj do tretieho fondu v tejto krajine. Čo sa týka pani poslankyne Gibalovej, chcem povedať, že áno, toto je veľmi dobré riešenie. Ja som ho aj naznačil. Nechcel som ísť už do riešení. O tom je viac druhé čítanie. Buďme vo filozofickej rovine. Mnohokrát to zariadenia sociálnych služieb dnes suplujú ADOS-kou a robia to dobre. Preto si aj ja osobne myslím, že striktne napísať do zákona, že to musia byť zamestnanci sociálneho zariadenia, nemyslím si, že je nevyhnutné. Skôr by to mal byť poskytovateľ, ktorý má zmluvu so zdravotnou poisťovňou, pretože náš problém je, aby tá služba, zdravotnícka služba, ktorú klient dostane, pacient, klient, teraz je jedno, či je v jednom alebo v druhom zariadení, bola aj reálne zaplatená. Takže z tohto pohľadu tomu rozumiem. Mnohé sociálne zariadenia si dokonca zriadili vlastné ADOS-ky. Ale rozumiem aj tomu, čo chce pani ministerka, že dnes máme v sociálnych zariadeniach veľa zdravotných sestier, ktoré poskytujú zdravotnú starostlivosť polonačierno, buďme úprimní, ale hlavne za ňu nie je zaplatené. Čiže tu by sme mali nájsť možno nejaký liberálnejší konsenzus, kto môže a kto nemôže poskytovať.
B. Bugár, podpredseda NR SR: (2003-06-19):
Pán minister, nech sa páči.
Madej, Róbert, poslanec NR SR (2014-10-22):
Ďakujem pekne, chcel by pripomenúť členom ústavnoprávneho výboru, rokovanie ústavnoprávneho výboru dnes o 12.00 hod.
Cmorej, Peter, poslanec NR SR (2020-11-03):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený za spravodajcu k návrhu zákona, ktorý je uvedený pod tlačou 291. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, výbor pre financie a rozpočet a výbor pre sociálne veci, výbor pre obranu a bezpečnosť a výbor pre ľudské práva a národnostné menšiny. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
Kresák, Peter, poslanec NR SR (2018-10-24):
Ďakujem pekne za slovo. Nie som priateľ pejoratívnych výrazov, preto nebudem ani takéto používať. Mrzí ma, že odzneli v jednotlivých faktických poznámkach. Takisto si myslím, že adresovať výčitky na pána ministra v súvislosti s návrhom, ktorý predložil kolega Madej, tiež neni veľmi seriózne. Ale chcem reagovať priamo na predrečníčku, alebo teda na rečníčku, na pani Žitňanskú. Musím povedať, že ako človeka, ktorý sa zaoberá výukou ústavného práva špeciálne desiatky rokov, ma veľmi oslovila tá jej myšlienka, o ktorej som ani v prvom momente sám nerozmýšľal, za čo sa hanbím, a to je vlastne tá úloha ústavy ako spoločenskej zmluvy. Je to vlastne základný zákon tohto štátu a spoločnosti. Je to niečo, na čo by tá spoločnosť mala byť hrdá. A tá spoločnosť, lebo v pléne, to musím tak povedať, neni priestor na odbornú diskusiu, plénum na to nie je, tá spoločnosť si nezaslúži, aby sme my, ktorí nie sme nositelia tej pôvodnej moci, my ju máme iba dočasne v rukách, aby sme my to dočasno zneužívali takýmto spôsobom, že vlastne vstúpime brutálne do základného zákona v priebehu niekoľkých hodín bez možnosti odborne diskutovať. Nepatrí nám to. A preto môžem iba veľmi pokorne požiadať o to, aby sme rozmýšľali, ako budeme hlasovať v tejto súvislosti. Skutočne padlo veľa dobrých otázok, praktických otázok, na ktoré nemáme odpoveď, najmä s tými dvojičkami. Mohli by sme ešte nastoliť veľa ďalších otázok, na ktoré sa veľmi ťažko hľadajú odpovede. Možno iba jedna výčitka k Lucii. Ten návrh sa znova zmenil dnes, predsedu a podpredsedu už nebude voliť plénum, ako to bolo ešte včera, ale dnes podľa toho návrhu ho bude voliť plénum Ústavného súdu, čiže nie Národná rada. Ale pravdou je, že vlastne nedá sa odvolať okrem disciplinárneho priestupku ani jeden z nich. Len otázka je filozoficky, či je to správne. Zažili sme to, keď dvanásť rokov riadil ten súd jeden človek ako predseda a jeden človek ako podpredseda. A vieme, že tí majú veľmi silnú moc. A neni správne, aby podľa môjho názoru, aby ju vykonávali celých 12 rokov... (Prerušenie vystúpenia časomerom.)
Mizík, Stanislav, poslanec NR SR (2023-02-14):
Ďakujem za slovo. K tým dvom otázkam kolegu Suju by som pridal aj svoju otázku a otázku všetkých občanov Slovenskej republiky. Načo riešiť takéto sprostosti, keď štát je v troskách a na kolenách? To už naozaj takéto sprostosti musíme riešiť v súčasnej situácii? Ďakujem za slovo.
Čaplovič, Dušan, minister školstva, vedy, výskumu a športu SR (2012-12-05):
Ja len skutočne vás chcem poprosiť, aby ste pochopili, prečo sa to robilo a prečo sa to robí a prečo sa to bude sprísňovať. Ja neberiem si žiadne možnosti a povinnosti, aby som do toho mohol zasahovať. Tým, že po apríli sa o tom otvorila diskusia, to bolo predtým na Slovensku tabu, začali si rektori robiť svoje poriadky a začali si robiť svoje poriadky dekani. Nerobili si predtým tieto poriadky. Nevedeli to a nechceli pochopiť, že nejde mne len o kvalitu pána profesora, ale mne ide predovšetkým o kvalitu vzdelávania. A ten pán profesor, ktorý je na tej univerzite alebo na tej vysokej škole, prioritne sa musí venovať aj vede, lebo potom nie je profesor, a veda si vyžaduje, by som povedal, veľký čas, aby to bola kvalitná veda, musí aktívne sa zapájať do rôznych medzinárodných podujatí, medzinárodných tímov a musí predovšetkým venovať pozornosť svojim študentom nielen na prednáškach, ale, opakujem, aj pri príprave ich ročníkových, bakalárskych, magisterských prác. Čo myslíte, prečo bol úspešný profesor Rapant, prečo mal svoju školu? Len preto, že sa venoval každý deň, aj cez prázdniny, svojim študentom. Doslova ich pripravoval. Chodil s nimi do archívov. Toto je pre mňa dôležité, aby ten profesor, ktorý má tú svoju vlastnú alma mater, tam v maximálnej miere strávil čas, pričom ak chce prednášať, ja v tom nikomu nebránim, ak má výberové prednášky a ďalšie prednášky, ak je to v zahraničí, o to viac sa budem tešiť, a keď bude hosťovať na nejakých iných vysokých školách, musí dostať, samozrejme, aj súhlas rektora. Tak je to aj v zahraničí. Tam to takto normálne funguje. Ale pre mňa je dôležité, aby ten profesor sa venoval konečne a opakovane svojim študentom, aby niesol plnú zodpovednosť za ich kvalitu práce, či už bakalárskej alebo magisterskej, alebo doktorandskej, aby sme nebili študentov, že majú zlé práce, že niekedy falzifikujú alebo robia v podstate plagiáty, ako sa to často tu hovorí. Za to nesie zodpovednosť jeho školiteľ, jeho profesor a konkrétny oponent tejto práce. Toto chceme dosiahnuť. Ja to robím predovšetkým pre študentov, nielen pre pánov profesorov. Toľkoto z mojej strany.
Bugár, Béla, podpredseda NR SR (2011-09-13):
Pán poslanec Glváč.
Hlina, Alojz, poslanec NR SR (2014-02-06):
... to zvládnete. Ste povedali, že idete na pivo, nie?
P. Paška, predseda NR SR: (2010-03-09):
(Hlasovanie.) 128 prítomných, 32 za, 20 proti, 69 sa zdržalo, 7 nehlasovalo. Návrh zákona do druhého čítania sme neschválili, nebudeme pokračovať v rokovaní o ňom. V prvom čítaní pán poslanec Gajdošík uvedie hlasovanie o návrhu poslancov Národnej rady Slovenskej republiky Martina Kuruca a Juraja Lišku na vydanie zákona, ktorým sa mení a dopĺňa zákon č. 36/2005 Z. z.  o rodine v znení neskorších predpisov . Je to tlač 1499.
Glváč, Martin, minister obrany SR (2012-07-24):
Dôvodom na vypracovanie predloženého návrhu zákona je schválené Programové vyhlásenie vlády Slovenskej republiky, podľa ktorého predložený vládny návrh zákona zatiaľ upravuje iba zlúčenie vojenských spravodajských služieb do jednej špeciálnej služby Ministerstva obrany Slovenskej republiky, ktorou bude Vojenské spravodajstvo, ktoré bude plniť úlohy vnútorného a zahraničného spravodajského zabezpečenia obrany Slovenskej republiky. Postavenie, pôsobnosť, mechanizmy kontroly spravodajských služieb a ostatných zložiek pracujúcich spravodajskými metódami bude komplexne upravovať nový návrh zákona o spravodajských službách. Po schválení predkladaného návrhu zákona predloží ministerstvo obrany na rokovanie vlády Slovenskej republiky návrh nového štatútu Vojenského spravodajstva a návrh na určenie celkových početných stavov Vojenského spravodajstva v súlade s ustanovením § 3 a 4 zákona č. 198/1994 Z. z. o Vojenskom spravodajstve v znení neskorších predpisov. Po schválení uvedených dokumentov je možné očakávať redukciu duplicitných logistických, administratívnych a zabezpečovacích činností a určitú úsporu finančných prostriedkov z prideleného rozpočtu. Podľa predkladaného a vypočítateľného vývoja čerpania financií by v horizonte troch rokov do konca roka 2014 malo zlúčenie priniesť úsporu v celkovej výške približne 19 % objemu ročného rozpočtu na spravodajskú službu. Prerozdelením ušetrených zdrojov by tak vznikol potenciál na financovanie rozvojových programov a projektov vo výkonných spravodajských zložkách domáceho a vonkajšieho spravodajstva. Vážený pán predseda, poslankyne, poslanci, dovoľujem si vás požiadať o prerokovanie predloženého návrhu zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem za pozornosť.
Sulík, Richard, predseda NR SR (2011-09-13):
Pán poslanec Janiš.
Budaj, Ján, poslanec NR SR (2017-10-13):
Ďakujem pekne, pán predsedajúci. Pani Remišová, ktorá je na zahraničnej ceste, čo s tým mohla z tej Paríži asi urobiť pri týchto manévroch? Ale nie o tom, samozrejme, je môj príspevok. Chcem poďakovať kolegovi Žarnayovi, že sa ocitol tuná znovu ten návrh. Mal som tú česť navrhnúť a presadiť tzv. hodinu otázok v zastupiteľstve hlavného mesta Bratislavy. A chcem podať veľmi stručné svedectvo, ktoré by vás mohlo, kolegovia z koalície, povzbudiť k tomu, aby ste podporili tento zákon, tú novelizáciu. Boli totiž hlasy, ktoré hovorili, že proste tu v Bratislave je aj hromada všelijakých tulákov, tak ak dovolíme tým ľuďom takúto hodinu otázok, tak sa nám tam dostanú títo bezdomovci, opilci, výtržníci. Ani raz sa takáto situácia nestala. Každé zastupiteľstvo vie tomu zabrániť. (Reakcie z pléna.) Poprosím zjednajte poriadok. (Zaznievanie gongu.)
Kollár, Boris, predseda NR SR (2022-09-30):
Ďakujem. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Richardovi Takáčovi, nech sa páči, máte slovo, pán spravodajca.
Petrák, Ľubomír, poslanec NR SR (2012-07-24):
Pán predseda, prosím, dajte hlasovať, aby návrh zákona bol pridelený ústavnoprávnemu výboru, výboru pre financie a rozpočet, výboru pre verejnú správu a regionálny rozvoj a výboru pre vzdelanie, vedu, mládež a šport s tým, že za gestorský výbor bude určený výbor pre vzdelanie, vedu, mládež a šport a lehoty na prerokovanie návrhu zákona boli určené tak, že zákon bude prerokovaný v druhom čítaní vo výboroch do 30 dní a v gestorskom výbore do 32 dní od jeho prerokovania v Národnej rade v prvom čítaní.
M. Číž, podpredseda NR SR: (2008-06-17):
Teraz dávam slovo spravodajkyni, ktorú navrhol navrhnutý gestorský ústavnoprávny výbor, pani poslankyni Lucii Žitňanskej, aby uviedla spravodajskú správu. Máte slovo, pani poslankyňa.
Ďuriš Nicholsonová, Lucia, podpredsedníčka NR SR (2017-09-06):
Pani poslankyňa Grausová, s faktickou.
Figeľ, Ján, podpredseda NR SR (2014-12-09):
Ďakujem pekne. Otváram všeobecnú rozpravu. Písomne som nedostal žiadnu prihlášku. Pýtam sa, či sa niekto hlási do rozpravy ústne. Podobne, nie je tomu tak, takže vyhlasujem všeobecnú rozpravu za skončenú a prerušujem rokovanie o tomto bode programu. Teraz pristúpime k prvému čítaniu, nech sa páči, o návrhu pána poslanca Martina Fecka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov. Tento návrh má tlač č. 1286 a návrh na jeho pridelenie do výborov je v rozhodnutí č. 1294. Nech sa páči, pán poslanec Fecko, máte možnosť uviesť návrh. (Rokovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 1286.)
Blanár, Juraj, podpredseda NR SR (2022-09-23):
Takže týmto sme vyčerpali rozpravu, ktorú vyhlasujem za uzavretú. Chcem sa spýtať pána navrhovateľa, nemá záujem o záverečné stanovisko? Pán spravodajca? Takže ďakujem pekne obom. Prerušujem rokovanie o tomto bode programu. A teraz by sme mali pristúpiť k rokovaniu o návrhu poslancov na prijatie uznesenia Národnej rady Slovenskej republiky týkajúceho sa ochrany slobody vierovyznania alebo presvedčenia. Je to parlamentná tlač 1164. Navrhovateľkou tohto návrhu za poslancov je pani poslankyňa Anna Záborská, ktorá sa však v rokovacej sále nenachádza. A nemám informáciu, že by mala ponechať prepadnúť tento bod. Ale nič iné mi nezostáva, keďže nie je v rokovacej sále. Takže tento bod prepadáva na záver programu prebiehajúcej schôdze Národnej rady. Pokračujeme ďalej prvým čítaním o návrhu poslancov Národnej rady Slovenskej republiky Mariána Viskupiča, Jany Bittó Cigánikovej, Vladimíra Ledeckého a Vladimíry Marcinkovej na vydanie zákona, ktorým sa menia a dopĺňajú niektoré zákony v oblasti daní . Tento návrh je pod parlamentnou tlačou 1169. Návrh na jeho pridelenie na prerokovanie výborom je v rozhodnutí 1217. Dávam teraz slovo pánovi poslancovi Mariánovi Viskupičovi, aby za skupinu poslancov tento návrh zákona uviedol v pléne. Nech sa páči, pán poslanec, máte slovo.
Bugár, Béla, podpredseda NR SR (2010-09-07):
Pán poslanec bol posledný, ktorý sa ústne... vidím, pán poslanec, aj oči mám dobré, aj uši zatiaľ, takže nemusíte kričať. Takže pán poslanec Číž bol posledný, ktorý sa ústne prihlásil do rozpravy. S procedurálnym návrhom dvaja poslanci. Pani poslankyňa Zmajkovičová, nech sa páči.
Martvoň, Anton, poslanec NR SR (2014-03-26):
Ďakujem pekne, pán predsedajúci. Pán poslanec Škripek (vyslovené ako „Škřipek“), myslím si, že tento tvoj návrh, pozmeňujúci návrh je veľmi konštruktívny. Ocenil ho aj minister hospodárstva pán Malatinský, ktorý dodržal slovo a podľa mojich informácií poskytol aj súčinnosť pri dopracovaní tohto návrhu. Ja osobne tento návrh, tvoj pozmeňujúci a doplňujúci návrh, ktorý v praxi občanom môže pomôcť taktiež a zapadá do tej našej koncepcie boja proti úžere, nebankovkám, ale aj zároveň o ochrane spotrebiteľa, pomôže a ja preto by som sa chcel aj prihovoriť a poprosiť aj mojich kolegov, aby sme tento návrh, pozmeňujúci návrh, ktorý podporil aj pán minister Malatinský, aby sme ho aj my podporili, aby sme ho schválili. Toľko z mojej strany. Ďakujem za tvoje vystúpenie.
Bugár, Béla, podpredseda NR SR (2019-12-03):
Vážené panie poslankyne, vážení páni poslanci, prosím, aby ste sa ukľudnili, našiel sa kľúč od vozidla Subaru. Ak sa neprihlásite, tak, samozrejme, dáme to na dobročinné účely (povedané so smiechom), ale vidím, že... (Poslanec si prišiel po kľúče.) Nech sa páči, stačilo sa opýtať. (Krátka pauza.) Takže, vážené pani poslankyne, vážení páni poslanci, mali by sme pristúpiť k hlasovaniu... (Povedané so smiechom.) Ale len by sme mali. (Povedané so smiechom.) Zatiaľ to tak nevyzerá. (Ruch v sále.) Páni poslanci, kým sa ukľudníte, vyhlásim desaťminútovú prestávku. (Reakcia z pléna a ruch v sále.) (Desaťminútová prestávka.) (Po prestávke.)
Grendel, Gábor, podpredseda NR SR (2022-12-21):
Otváram rozpravu, do ktorej som nedostal žiadnu prihlášku. Pýtam sa, či sa niekto prihlási do rozpravy ústne. Poslanec Marián Viskupič ako jediný. Končím možnosť prihlásiť sa ústne do rozpravy. Nech sa páči.
Paška, Pavol, predseda NR SR (2013-05-28):
(Hlasovanie.) 135 prítomných, 132 bolo za, 2 sa zdržali, 1 nehlasoval. Návrh sme schválili. Ešte jedno hlasovanie, pán poslanec.
Šimečka, Michal, podpredseda NR SR (2024-01-25):
Pán premiér.
Suja, Miroslav, poslanec NR SR (2022-12-13):
Ďakujem za slovo. Ani sa nečudujem, že ich neni viacej, keď sme tu traja, plus predkladateľ. Predsedajúceho nerátam, ty tu musíš byť tak či tak. Marián, toto je vláda podvodníkov, tak prečo sa zamýšľaš a čuduješ sa, že chcú podviesť aj Európsku úniu alebo hocikoho? To je normálne. U Matoviča ma to neprekvapuje a verím, že nie ani teba. A ešte jedna vec, všetci sa tu oháňate peniazmi z plánu obnovy, ale ľudia nevedia, že tie peniaze z plánu obnovy to je len pôžička, že ich budeme musieť vrátiť aj s úrokmi. Toto by bolo vždy treba povedať, aby si to ľudia uvedomili, že tie peniaze nie sú zadarmo. My ich vrátime aj s úrokmi. Osem miliárd dostaneme, asi deväť budeme musieť vrátiť. A keby sme ich mohli využiť tak ako chceme, zmysluplne, ja neviem, na zníženie rozdielu, ja neviem, v poľnohospodárstve alebo v potravinárstve, tak nepoviem ani pol slova. Ale koľko z tohto plánu obnovy ide, asi dve miliardy ide ekoteroristom, ktoré peniaze budú úplne rozkradnuté a minuté na sprostosti. Nepovedal by som ani pol slova, že si ich požičiavame, keby sme ich chceli minúť zmysluplne. Ale vieme, ako tie peniaze dopadnú. Ďakujem.
Laššáková, Jana, podpredsedníčka NR SR (2014-05-30):
Pán poslanec Lipšic.
Ďurkovský, Andrej, poslanec NR SR (2011-02-08):
Ďakujem pekne. Vážený pán predseda, dámy a páni, pán minister, Výbor Národnej rady Slovenskej republiky pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 130/2005 Z. z. o vojnových hroboch v znení neskorších predpisov podáva Národnej rade Slovenskej republiky spoločnú správu výborov Národnej rady Slovenskej republiky. Národná rada Slovenskej republiky uznesením č. 251 z 15. decembra 2010 pridelila vládny návrh zákona, ktorým sa mení a dopĺňa zákon č. 130/2005 Z. z. o vojnových hroboch v znení neskorších predpisov (tlač 179), na prerokovanie týmto výborom: ústavnoprávnemu výboru, Výboru Národnej rady pre financie a rozpočet, výboru pre verejnú správu a regionálny rozvoj a výboru pre obranu a bezpečnosť. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská. Ústavnoprávny výbor s vládnym návrhom zákona súhlasil a odporučil Národnej rade Slovenskej republiky návrh schváliť. Výbor pre financie a rozpočet, výbor pre verejnú správu a regionálny rozvoj a Výbor Národnej rady pre obranu a bezpečnosť, tieto výbory s vládnym návrhom zákona súhlasili a odporučili Národnej rade tento návrh zákona schváliť s pripomienkou. Z uznesení výborov Národnej rady vyplýva pozmeňujúci a doplňujúci návrh, ktorý máte uvedený v spoločnej správe, a preto ho nebudem čítať. Gestorský výbor odporúča o pozmeňujúcom a doplňujúcom návrhu hlasovať s odporúčaním gestorského výboru tento návrh schváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov gestorskému výboru vyjadrených v rozprave k tomuto vládnemu návrhu zákona odporúča Národnej rade tento vládny návrh zákona schváliť v rozprave. Spoločná správa výborov Národnej rady o vládnom návrhu zákona, ktorým sa mení a dopĺňa zákon č. 130 Z. z. o vojnových hroboch v znení neskorších predpisov, bola schválená v druhom čítaní uznesením gestorského výboru č. 61 z 1. februára 2011. Výbor ma určil za spoločného spravodajcu výborov a zároveň ma poveril predniesť spoločnú správu a po druhé navrhnúť Národnej rade hlasovať o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom vládnom návrhu zákona ihneď po ukončení rozpravy. Zároveň po skončení druhého čítania pristúpiť k tretiemu čítaniu ihneď. Ďakujem pekne, skončil som.
Kvasnička, Marián, poslanec NR SR (2015-09-23):
Ďakujem veľmi pekne. Ja, mne sa, mne sa vystúpenie kolegyne Pfundtnerovej páčilo. Ja som sa snažil chvíľu nepočúvať a len teda vizuálne, vizuálne vnímať ten zápal. Bolo to, bolo to čarovné a presvedčivé. Editka, naozaj gratulujem. Jediná vec snáď, keď k tým, k tým konfliktom, že čo je interpret, čo je slovenské, čo nie je, ja som si robil poznámky, som vás počúval, robil som poznámky. Pre mňa do tej oblasti slovenskej hudby celkom určite patrí aj Ghymes, patrí Pacora trio, patrí Miloš Železňák s jeho adaptáciou rusínskej hudby, patria sem chasidké piesne bratislavského rabína Barucha Myersa, Pressburger klezmer band bezosporu, Triango Petra Breinera takisto a, samozrejme, tvorbu, ktorú robí jedno fantastické teleso s medzinárodnou reputáciou Solamente Naturali, naposledy, keď zhudobnili naozaj medzinárodne univerzálny zborník Szirmay-Kecerovej a ďalšie. A už len posledná vec možno. To Zimbabwe a Nigéria, ktoré ste spomínali v tom kontexte akéhosi separátneho národného rádia, ja myslím, že to je rozumné. Ale takýto priestor sa nájde aj v iných rádiách, a to by sme mohli ísť aj do oblastí, čo ja viem, iných afrických krajín, Mali, oblasť, ktorá dneska slávi úspechy aj na festivaloch po celej Európe, to je oblasť púštneho blues a podobne. Takže ja si myslím, že v tých inšpiráciách nebudeme mať predsudky a nebudeme pracovať s týmito komerčnými, komerčnými pohľadmi, tých podnetov je v každej oblasti bárskoľko. Každopádne ale ďakujem za vaše vystúpenie.
Viskupič, Marián, poslanec NR SR (2021-05-27):
(Rečník nemal zapnutý mikrofón. Reakcia predsedu parlamentu: „Nedá sa to pustiť?“ Reakcie z pléna: „Tak choď na predsedove...“ Reakcia predsedu parlamentu: „My sme neprerušili schôdzu. Pardon, my sme nezrušili, neukončili schôdzu, my sme len prerušili.“ Predseda výboru sa presunul na miesto predsedajúceho.) Rozhodnutie je také, že výbor zvolávam tak, ako som povedal, zajtra o 8.30 hod. s tým, že 3,5 mld. euro je tak veľká suma, že odmietam, odmietame o nej rokovať v noci na výbore a takisto v noci v pléne. Takže takto zajtra. (Reakcie z pléna. Krátka pauza.)
Pellegrini, Peter, predseda NR SR (2015-09-24):
Ďakujem pekne. Na vaše vystúpenie jedna faktická poznámka. Končím možnosť prihlásiť sa s faktickou. A, pani poslankyňa Tomanová, tiež faktickú? Procedurálny, pani poslankyňa Tomanová. Zapnite jej, prosím, mikrofón.
Laurenčík, Milan, podpredseda NR SR (2021-05-13):
Druhú faktickú poznámku má pán poslanec Miroslav Suja. Nech sa páči.